Denne artikkelen omhandler den nye kommunen med dette navnet.  For den tidligere kommunen, se Heim (tidligere kommune).

**Heim** er en kommune i Trøndelag som ble etablert 1. januar 2020 ved sammenslåing av Hemne, Halsa og en del av Snillfjord kommune (Vennastranda). Halsa var tidligere en del av Møre og Romsdal.

Heim grenser mot Surnadal og Rindal i sør, Orkland i øst og Aure i nordvest. I tillegg grenser kommunen mot Tingvoll over Halsafjorden i vest og over Trondheimsleia til Hitra i nord.

Geografi
--------

Den vestlige delen av Heim (tidligere Halsa kommune) ligger i landskapet Nordmøre, øst for Halsafjorden, som skiller den fra Tingvoll kommune i Møre og Romsdal og sør for Arasvikfjorden og Vinjefjorden. Nordøst i Heim ligger Trondheimsleia og Hemnfjorden, som skiller kommunen fra henholdsvis Hitra og Orkland kommuner. Kommunesenteret Kyrksæterøra ligger innerst i Hemnfjorden. Ved Trondheimsleia og Hemnfjorden ligger flere øyer, hvor den største er Røstøya.

Ruten (1040,2 moh) er kommunens høyeste fjell.
Noen mindre områder med jordbruksland ligger langs fjordene. Av kommunens areal på 1024,58 km² er 39,38 km² dyrket mark.

Den sørlige delen av kommunen, opp mot grensa mot Surnadal og Rindal, er i hovedsak kupert ås- og fjellandskap, hvor det ligger topper på mellom 400 og 600 meter. På grensa mot Rindal ligger kommunens høyeste fjell, Ruten (1040,2 moh) Kommunens største innsjø er Rovatnet, som ligger sørvest for Kyrksæterøra.

Bergrunnen i Heim består av grunnfjell, og domineres av forskjellige typer gneis, spesielt migmatitt.

Samfunn
-------

Det største tettstedet i Heim kommune er kommunesenteret Kyrksæterøra, med 2 484 per 1. januar 2022.. Andre større bosetninger i Heim er Vinjeøra sør for Kyrksæterøra, Hellandsjøen som er nord for kommunesenteret. Heimssjøen er et tettsted med ca. 12 innbyggere. Grenda Engan og resten av området rundt Valsøyfjord, området ved ferjeleiet Halsanausta ved Halsafjorden og grenda Betna. Lengre vest i kommunen ligger tettstedet Liabø, med 204 per 1. januar 2022I 

### Samferdsel

MF «Halsa» i ferjesambandet Halsa–Kanestraum på E39.
Halsa kirke fra 1725.
Sentrum av Kyrksæterøra.
Europavei 39 (E39) mellom Trondheim og Kristiansand går gjennom kommunen, og forbinder den med Trondheim og Orkanger i øst og Kristiansund i vest. Ferjesambandet Halsa–Kanestraum krysser Halsafjorden mellom Halsa og Kanestraum i Tingvoll kommune i Møre og Romsdal. Fylkesvei 65 møter E39 ved Betna, og forbinder kommunen med Surnadalsøra. Fylkesvei 680 tar av fra E39 ved Vinjeøra og forsetter forbi Kyrksæterøra nordvestover til Aure kommune. Over Arasvikfjorden mellom Hennset og Aresvik i Aure går ferjesambandet Arasvika–Hennset på fylkesvei 682.

### Utdanning

Heim kommune har en videregående skole, Kyrksæterøra videregående skole.

I kommunen ligger det fem grunnskoler: Halsa barne- og ungdomsskole, Vinjeøra skole, Ven skole, Svanem skole og Sodin skole.

### Næringsliv

Holla Metall er et smelteverk ved Kyrksæterøra som produserer ferrosilisium, silisiummetall og silika.

### Kirker

Det er fem kirke i Heim kommune:

* Halsa kirke
* Heim kirke
* Hemne kirke
* Valsøyfjord kirke
* Vinje kirke

### Kultur

Elstadsamlinga er en utstilling av Anne Karin Elstads forfatterskap i det gamle skolehuset i Otnesbukta i Halsa. Elstad vokste opp i Halsa.

### Politikk

#### Kommunestyrevalget 2019

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 33,1 |  | 1 063 |  | 10 | -7 | 2 |
| Arbeiderpartiet | 31,6 |  | 1 015 |  | 10 | -3 | 4 |
| Halsalista | 11,1 |  | 356 |  | 3 | +3 |  |
| Høyre | 9,2 |  | 297 |  | 3 | -1 | 1 |
| Heimlista | 7,9 |  | 255 |  | 3 | +3 | 1 |
| Fremskrittspartiet | 3,5 |  | 111 |  | 1 |  | 1 |
| Kristelig Folkeparti | 2,3 |  | 74 |  | 1 |  |  |
| Venstre | 1,3 |  | 41 |  |  |  |  |
| Valgdeltakelse/Total | 67,8 % | 3 240 | 31 | 9 |
| **Ordfører:** Odd Jarle Svanem (Sp) | **Varaordfører:** Marit Liabø Sandvik (Ap) |
| Merknader: Kilde: valgresultat.no og Hemne kommune |

Historie
--------

Heim var i årene 1911–64 navnet på en herredskommune i Sør-Trøndelag, som blant annet omfattet de nordligste delene av dagens Heim kommune.

Heim kommune oppsto den 1. januar 2020 da Hemne kommune og Vennastranda i Snillfjord kommune i Trøndelag ble slått sammen med Halsa kommune i Møre og Romsdal. Hemne kommune ble etablert i 1837, før den ble delt i Hemne og Heim i 1911, og videre i Hemne, Vinje og Snillfjord i 1924. I 1964 ble nye Hemne kommune etablert gjennom sammenslåing av Hemne, Vinje og den vestlige delen av Heim. Halsa kommune ble opprettet i 1837, og ble i 1965 slått sammen med det meste av Valsøyfjord kommune.

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Endringer i kommunestrukturen». *Stortinget*. Besøkt 25. september 2017.
5. ↑  «Den nye kommunen har fått navn». adressa.no. Besøkt 25. oktober 2017.
6. ↑  «Arealstatistikk for Norge». Kartverket. Arkivert fra originalen 8. juni 2019. Besøkt 2. februar 2020.
7. ↑  «Høyeste fjelltopp i hver kommune». Kartverket. Besøkt 2. februar 2020.
8. 1 2  «Tettsteder. Folkemengde og areal, etter kommune.». Statistisk sentralbyrå. 14. desember 2022. Besøkt 21. desember 2022.
9. ↑  «Skoler». Heim kommune. Besøkt 2. februar 2020.
10. ↑   snl
11. ↑  «Elstad er favorittforfatteren». *www.tk.no* **(norsk)**. 7. juli 2015. Besøkt 27. august 2020.

Eksterne lenker
---------------

* Offisielt nettsted Rediger på Wikidata

| * v
* d
* r
Trøndelag |
| --- |
| Trøndelag | Flatanger **·** Frosta **·** Frøya **·** Grong **·** Heim **·** Hitra **·** Holtålen **·** Høylandet **·** Inderøy **·** Indre Fosen **·** Leka **·** Levanger **·** Lierne **·** Malvik **·** Melhus **·** Meråker **·** Midtre Gauldal **·** Namsos **·** Namsskogan **·** Nærøysund **·** Oppdal **·** Orkland **·** Osen **·** Overhalla **·** Rennebu **·** Rindal **·** Røros **·** Røyrvik **·** Selbu **·** Skaun **·** Snåsa **·** Steinkjer **·** Stjørdal **·** Trondheim **·** Tydal **·** Verdal **·** Ørland **·** Åfjord | Norges flagg |
| Portal: Trøndelag |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister
 |